**ΕΙΣΑΓΩΓΗ ΣΤΗ ΓΛΩΣΣΟΛΟΓΙΑ - ΑΣΚΗΣΕΙΣ ΕΜΠΕΔΩΣΗΣ**

 **ΠΡΩΤΗ ΟΜΑΔΑ ΕΡΩΤΗΣΕΩΝ**

1. Ποιοι είναι οι βασικοί «γλωσσικοί τομείς» ή «συστατικά μέρη» της γλώσσας; Προσθέστε από ένα παράδειγμα ανάλυσης σχετικά με τον κάθε τομέα (είτε από την ελληνική είτε από την ιταλική).
2. Τι σημαίνει «ανοικτά συστήματα» στο λεξιλόγιο; Προσθέστε παραδείγματα.
3. Αναφέρετε δύο γλώσσες που σήμερα στην Ελλάδα θεωρούνται «καλές» και δύο που θεωρούνται «κατώτερες». Επισημάνετε τους βασικούς λόγους της διαφορετικής αξιολόγησης.
4. Δώστε μερικά στοιχεία της προφορικής επικοινωνίας που στη γραφή χάνονται (σε μικρότερο ή μεγαλύτερο βαθμό).

**ΔΕΥΤΕΡΗ ΟΜΑΔΑ ΕΡΩΤΗΣΕΩΝ**

1. Γιατί είναι ευκολότερο να αλλάξουμε την «έμφαση» ή την «εστίαση» στην ελληνική από ό,τι στην ιταλική, χωρίς να είμαστε υποχρεωμένοι να καταφεύγουμε οπωσδήποτε σε περιπλοκότερη σύνταξη; Σκεφτείτε, π.χ. τις προτάσεις: *ο σκύλος δάγκωσε το γάτο, το γάτο δάγκωσε ο σκύλος*.
2. Τι διαφέρει το «σύνταγμα» ή το «παράδειγμα»; Δώστε παραδείγματα.
3. Τι είναι τα «ισόγλωσσα»; Δώστε παραδείγματα από δύο τουλάχιστον τομείς γλωσσικής ανάλυσης.
4. Αναφέρετε μερικά επιχειρήματα για το ότι η γλωσσική ικανότητα είναι έμφυτη στον άνθρωπο και κάποια που να αντικρούουν αυτή την υπόθεση.

**ΤΡΙΤΗ ΟΜΑΔΑ ΕΡΩΤΗΣΕΩΝ**

1. Τι εννοεί ο Ferdinand de Saussure με τον καθορισμό πως «το γλωσσικό σημείο είναι αυθαίρετο»; Δώστε δύο παραδείγματα.
2. Να αναφέρετε τρεις από τις βασικές λειτουργίες της γλώσσας που επισημαίνει ο Roman Jakobson. Δώστε παραδείγματα.